МИНИСТЕРСТВО НА ЗДРАВЕОПАЗВАНЕТО

**УКАЗАНИЯ ЗА ИЗПЪЛНЕНИЕ НА СКЛЮЧЕНИТЕ ДОГОВОРИ ЗА ФИНАНСИРАНЕ С ОБЩИНИТЕ В ИЗПЪЛНЕНИЕ НА ПРОЕКТ BG05M9OP001-1.099-0001 „ПОДКРЕПА НА РАБОТЕЩИ В СИСТЕМАТА НА ЗДРАВЕОПАЗВАНЕТО В УСЛОВИЯ НА ЗАПЛАХА ЗА ОБЩЕСТВЕНОТО ЗДРАВЕ ОТ COVID-19”, ФИНАНСИРАН ПО ОПЕРАТИВНА ПРОГРАМА „РАЗВИТИЕ НА ЧОВЕШКИТЕ РЕСУРСИ ” 2014-2020 Г.**

Министерството на здравеопазването е конкретен бенефициент по проект BG05M9OP001-1.099-0001 „Подкрепа на работещи в системата на здравеопазването в условия на заплаха за общественото здраве от COVID-19“, който се изпълнява с финансовата подкрепа на Оперативна програма „Развитие на човешките ресурси” 2014-2020 г., съфинансирана от Европейския съюз чрез Европейския социален фонд.

Основните дейности на проекта са свързани с повишаване на мотивацията и на възможностите за защита от заболяването чрез изплащане на допълнителни възнаграждения и чрез осигуряване на лични предпазни средства на медицински и немедицински служители, които първи посрещат предизвикателствата на пандемичната криза, свързана с разпространението на COVID-19.

В съответствие с подписаните договори за финансиране на общините в изпълнение на проект BG05M9OP001-1.099-0001 „Подкрепа на работещи в системата на здравеопазването в условия на заплаха за общественото здраве от COVID-19”, следва да се спазва следната процедура от страна на Министерство на здравеопазването в качеството му на конкретен бенефициент и от страна на общините в качеството им на страна по договорите:

1. Общините следва да изплатят допълнителни трудови възнаграждения на здравните медиатори, съгласно Кодекса на труда на основание чл.13, ал.1, т. 4 от Наредбата за структурата и организацията на работната заплата, вкл. дължимите осигуровки, начислени за сметка на работодателя, на лицата, пряко ангажирани с изпълнението на преките дейности по проекта. Условието за получаване на средствата е здравните медиатори:

- да са извършвали активна работа на първа линия в условията на развиваща се пандемия от COVID-19 с експоненциално нарастване на засегнатото население на територията на общината;

- да притежават сертификат за преминато обучение от министъра на здравеопазването или от висше учебно заведение в страната;

Общините начисляват допълнителните възнаграждения по проекта, във ведомостта за заплати за месеца, за който се отнасят. След изготвяне на ведомостта за съответния месец съдържаща всички възнаграждения на лицата, за съответния месец и изчисляване на осигурителните вноски върху осигурителния доход за съответния месец се изготвя рекапитулация за разходите по проекта.

*Общините следва да водят отделно аналитично счетоводно отчитане на дейностите по проекта и да начисляват във ведомостта за заплатите допълнителните възнаграждения на отделен код за вид плащане.*

1. След като общините изплатят допълнителните възнаграждения на лицата в размер на 610 лв. бруто за отчетен месец, внесат дължимите лични осигуровки и осигуровки работодател следва да предоставят до 25 –число на месец следващ отчетния месец на следната електронна поща: [mhproject@mh.government.bg](mailto:mhproject@mh.government.bg), и с придружително писмо до г-н Ивайло Манджуков – директор на дирекция „Международни проекти и програми“ на адрес: гр. София 1000, пл. Св. Неделя №5, следните документи:
   1. *Декларация съгласно приложение № 1 за изплатените за отчетния месец възнаграждения ( в PDF формат, подписана от кмета на общината и подпечатана);*
   2. *Декларация съгласно Приложение № 2 за лицата получили допълнителни възнаграждения по Проект BG05M9OP001-1.099-0001 „Подкрепа на работещи в системата на здравеопазването в условия на заплаха за общественото здраве от COVID-19” за отчетния месец ( в PDF формат, подписана от кмета на общината и подпечатана);*
   3. *Приложение № 3 - таблица „Микроданни участници (ЕСФ)“, съдържаща информация за лицата- медицински и немедицински персонал, получил допълнително възнаграждение по проекта за отчетния месец ( в XLS формат );*
   4. *Заверени от съответните длъжностни лица копие от разплащателна ведомост или официална справка за изплатените през отчетния месец поименно средства за лицата, както и нареждане за масово плащане за извършения банков превод по банковите им сметки и банково извлечение, платежни нареждания и банкови извлечения за изплатени възнаграждения и осигурителни вноски и данък. Към ведомостта и нареждането за масово плащане, следва да има и информация или отделна справка, която да съдържа трите имена, ЕГН, брутна сума на допълнителното възнаграждение, лични осигурителни вноски и данъци, осигуровки за сметка на работодателя и нетна сума ( в PDF формат, подписана от кмета на общината и подпечатана );*
   5. *Декларация от лицето, че за отчетния период получава средства само от един източник по този проект.*

*Към всяко приложение №1, №2, №3 към договора има указания за попълване!*

*В приложение 1 следва да бъдат отразени общо реално изразходваните средства за брутно допълнително възнаграждение на лицата за отчетния месец и внесените дължими общо осигуровки за сметка на работодателя.*

*В приложение 2 се посочват поименно лицата, получили допълнително възнаграждение по проекта, ЕГН, длъжност, място на работа и кратко описание на дейността. С тази декларация, кмета на съответната община декларира, че тези лица, са извършвали пряко дейностите на първа линия в условията на развиваща се пандемия от COVID-19 на територията на цялата община през съответния месец, отговарят на условията за получаване и са получили допълнително възнаграждение по проекта. Следва да се има предвид, че при необходимост и при изискване на доказателства за това от Управляващия орган на Оперативната програма „Развитие на човешките ресурси“ 2014-2020г. - Министерство на труда и социалната политика, или друг одитиращ орган общината следва да ги предоставят.*

*В приложение 3 следва да се посочат необходимите данни за лицата получили допълнителни възнагражденията в съответствие с указанията към приложението. Приложението се изисква от Управляващия орган на Оперативната програма- Министерство на труда и социалната политика, съгласно договора за безвъзмездна финансова помощ и се предоставя от МЗ на МТСП за верифициране на разходите за всяко едно лице по проекта.*

*В 30-дневен срок от получаване на гореизброените документи, Министерство на здравеопазването възстановява средствата за изплатените допълнителни възнаграждения на здравните медиатори по банковите сметки на общините, посочени в подписаните договори.*

*Общините следва надлежно да съхраняват документацията, свързана с изпълнението на проекта за срок не по-малко от три години след приключването на Оперативна програма „Развитие на човешките ресурси 2014-2020”.*

*Общините следва да предоставя при поискване от Министерството на здравеопазването допълнителна информация и друга информация, документи, сведения, справки и декларации, свързани с дейностите по проекта;*